ഒളിമ്ബിക്സ് മെഡല് നേടുമ്ബോള് തന്റെ വയറ്റില് കുഞ്ഞ് വളരുകയായിരുന്നു വെളിപ്പെടുത്തലുമായി ബ്രിട്ടീഷ് സൈക്ലിംഗ് താരം ലണ്ടന്: ഒളിമ്ബിക്സ് മെഡല് നേടിയത് ഗര്ഭിണിയായിരിക്കേയെന്ന വെളിപ്പെടുത്തലുമായി ബ്രിട്ടീഷ് കായിക താരം. സൈക്ലിംഗ് താരം ഇലിനോര് ബാര്ക്കറാണ് ടോക്കിയോ വെള്ളിമെഡല് നേട്ടം ഗര്ഭിണിയായിരിക്കേയായിരുന്നുവെന്ന അപൂര്വ്വ സംഭവം വെളിപ്പെടുത്തിയത്. റിയോ ഒളിമ്ബിക്സില് സ്വര്ണ്ണം നേടിയ ഇലിനോര് ടോക്കിയോവില് വെള്ളി സ്വന്തമാക്കിയിരുന്നു. ഇരുപത്തിയേഴുകാരിയായ കാര്ഡിഫ് സ്വദേശിനി ബ്രിട്ടന്റെ മികച്ച സൈക്ലിംഗ് താരമാണ്. തനിക്കൊപ്പം വളരുന്ന കുഞ്ഞിന് തന്റെ ഒളിമ്ബിക്സ് മെഡല് സമ്മാനിക്കുന്നുവെന്ന് ഇലിനോര് പറഞ്ഞു. ട്വിറ്ററിലൂടെയാണ് ലോകകായികതാരം ഭര്ത്താവ് കാസ്പറിനൊപ്പം നില്ക്കുന്ന ചിത്രസഹിതം ആരാധകരുമായി സന്തോഷം പങ്കിട്ടത്. മത്സരിക്കുന്ന സമയത്ത് ഗര്ഭിണിയാണെന്ന കാര്യം അറിയില്ലായിരുന്നുവെന്നാണ് ഇലിനോര് പറയുന്നത്. ഒളിമ്ബിക്സിനായി കടുത്ത പരിശീലനത്തിലായിരുന്നുവെന്നും മറ്റ് ശാരീരിക വിഷമതകളൊന്നും ഒരു സമയത്തും അനുഭവപ്പെട്ടിരുന്നില്ലെന്നും ഇലിനോര് പറഞ്ഞു.